CELEX: 32005R1199
Language: hu
Date: 2005-07-22 00:00:00
Title: A Bizottság 1199/2005/EK rendelete (2005. július 22.) egyes áruk Kombinált Nómenklatúra szerinti besorolásáról

27.7.2005   
            
            
               HU
            
            
               Az Európai Unió Hivatalos Lapja
            
            
               L 195/3
            
         
      A BIZOTTSÁG 1199/2005/EK RENDELETE
   
   (2005. július 22.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó Kötelező Érvényű Tarifális Felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, Kötelező Érvényű Tarifális Felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. július 22-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a Tanács 493/2005/EK rendeletével (HL L 82., 2005.3.31., 1. o.) módosított rendelet.
   
      (2)  HL L 302., 1992.10.19., 1. o. A legutóbb az Európai Parlament és a Tanács 648/2005/EK rendeletével módosított rendelet (HL L 117., 2005.5.4., 13. o.).
   
      MELLÉKLET
      
                  Az áru leírása
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Padlóburkoló-panel a következőképpen összeállítva:
                              
                                          —
                                       
                                       
                                          parkett-panelt ábrázoló fotografikus fa kép papírfelület melamingyanta borítással;
                                       
                                    
                                          —
                                       
                                       
                                          a mag farost-lemezből áll, több mint 0,8 g/cm3 fajlagos tömeggel, hornyolt és csapolt (záró rendszer- „lock system”);
                                       
                                    
                                          —
                                       
                                       
                                          az alap impregnált papírból készült.
                                       
                                    (Lásd az A. fényképet) (1)
                              
                           
                        
               
                  4411 19 90
               
               
                  A besorolást a Kombinált Nómenklatúra értelmezésére szolgáló 1., 3b. és 6. általános értelmezési szabálya, valamint a 4411, 4411 19 és 4411 19 90 KN-kódok szövege határozza meg.
                  A felület – mely csak dekoratív célokat szolgál- nem adja a termék lényeges jellemzőjét.
                  A termék lényeges jellemzőjét a rostlemezből álló mag adja. Lásd a HR Vámtarifa Magyarázat 4411vámtarifaszámhoz tartozó magyarázatát is.
                  A termék nem sorolható be a 4412 és 4418 vámtarifaszámok alá, mivel a felület nem fából készült.
               
            
                  
                              2.
                           
                           
                              Padlóburkoló-panel három farétegből összeállítva (teljes vastagság 7 mm).
                              A felső réteg kettő sor 0,6 mm vastagságú tölgyfa-lécből készült.
                              A középső réteg nagy sűrűségű rostlemezből készült.
                              Az alapréteg tűlevelű fából készült (0,6 mm vastagságú).
                              A középső réteg hornyolt és csapolt (záró rendszer- „lock system”).
                              (Lásd a B. fényképet) (1)
                              
                           
                        
               
                  4412 29 80
               
               
                  A besorolást a Kombinált Nómenklatúra értelmezésére szolgáló 1. és 6. általános értelmezési szabálya, valamint a 4412, 4412 29 és 4412 29 80 KN-kódok szövege határozza meg.
                  A termék felső rétege vékony furnérnak minősül a HR Vámtarifa Magyarázat 4412 vámtarifaszámhoz tartozó magyarázata és a KN Magyarázata 4412 vámtarifaszámhoz tartozó magyarázat alapján.
               
            
                  
                              3.
                           
                           
                              Padlóburkoló-panel három tömör farétegből összeállítva (teljes vastagság 14 mm).
                              A felső réteg három sor 3 mm vastagságú tölgyfa-lécből készült.
                              A középső réteg és az alapréteg tűlevelű fából készültek.
                              A középső réteg hornyolt és csapolt.
                              (Lásd a C. fényképet) (1)
                              
                           
                        
               
                  4418 30 91
               
               
                  A besorolást a Kombinált Nómenklatúra értelmezésére szolgáló 1. és 6. általános értelmezési szabálya, valamint a 4418, 4418 30 és 4418 30 91 KN-kódok szövege határozza meg.
                  A termék felső rétege nem minősül vékony furnérnak a HR Vámtarifa Magyarázat 4412 vámtarifaszámhoz tartozó magyarázata és a KN Magyarázata 4412 vámtarifaszámhoz tartozó magyarázat alapján.
               
            
                  A.
               
               
                  
                     
               
            
                  B.
               
               
                  
                     
               
            
                  C.
               
               
                  
                     
               
            
         (1)  A fényképek csak tájékoztatásul szolgálnak.